Mārtiņš Meiers (basketbolists)

Mārtiņš Meiers (dzimis  Jūrmalā) ir latviešu basketbolists, spēlē centra pozīcijā. 2025. gadā pārstāv Latvijas—Igaunijas Basketbola līgas klubu Tallinas "TalTech". Bijis Latvijas basketbola izlases spēlētājs, tās sastāvā piedalījies četros Eiropas čempionāta finālturnīros.

 Karjera 
Profesionālā līmenī sācis spēlēt Latvijas Basketbola līgas (LBL) klubā BK Ventspils.BK "Ventspils" pievienojas 206 cm garais Mārtiņš MeijersLatvijas čempionvienībai basketbolā 'Ventspils' pievienojas Mārtiņš Meijers Sezonu nospēlējis Vācijas klubā Mitteldeutscher BC, M. Meiers atgriezās Latvijā, kur pēc sezonas BK Ventspils pievienojās Rīgas VEF. Individuāli lieliskas sezonas noslēgumā VEF sastāvā 2017. gada pavasarī kļuva par LBL čempionu.

2017. gada vasarā M. Meiers noslēdza līgumu ar Krievijas klubu Kazaņas "Unics", kura sastāvā spēlēja līdz decembrim, kad līgums tika lauzts, un spēlētājs pievienojās citam Krievijas klubam Krasnojarskas "Jeņisej". Pēc tam spēlējis Melnkalnes un Kazahstānas vadošajos basketbola klubos, kā arī Francijā, tad pievienojies Polijas līgas komandai Vroclavas "Śląsk". Sezonas noslēgumā ar Vroclavas komandu kļuva par Polijas čempionu.

2022. gada vasarā pievienojās Igaunijas klubam Tallinas "Kalev/Cramo",Meeskonnaga liitub laenulepingu alusel endine Läti koondise keskmängija Martins Meiers  bckalev.ee kura sastāvā sezonas noslēgumā kļuva par Igaunijas čempionu.

2024. gadā atgriezās Latvijā un pievienojās jaunākajam LBL klubam "Rīgas Zeļļi", kura sastāvā sasniedza Latvijas kausa un Latvijas čempionāta finālu. 2024.—2025. gada sezonas sākumā ilgi bija bez kluba, vienu spēli aizvadot Nacionālās basketbola līgas (LBL2) klubā BK Saldus, bet vēlāk atgriezās vadošajā Igaunijas klubā Tallinas "Kalev/Cramo". Pēc vēl viena Igaunijas čempiona titula izcīnīšanas sezonā, kurā M. Meiera loma komandā bija neliela, viņš 2025. gada vasarā pārgāja uz citu Tallinas klubu "TalTech".

 Latvijas izlase 
Pārstāvējis dažādu vecumu Latvijas jaunatnes izlases. Latvijas U-18 izlases sastāvā piedalījies vienā Eiropas čempionātā, U-20 izlases sastāvā — divos Eiropas čempionātos.

Latvijas nacionālajā pieaugušo izlasē debitējis  pret Slovēnijas izlasi. Izlases sastāvā piedalījies 2011. gada Eiropas čempionātā, kurā tika izcīnīta 22. vieta un 2013. gada čempionātā, kuru komanda noslēdza 11. vietā. Spēlēja Latvijas izlasē arī 2015. gada čempionātā un 2017. gada Eiropas čempionātā, kur komanda ieguva augsto 5. vietu.

Kopš 2021. gada, kad par Latvijas izlases galveno treneri kļuva Luka Banki, M. Meiers vairs nav ticis iekļauts valstsvienības sastāvā.

 Atsauces 

 Ārējās saites 

 FIBA Europe.com profils 
 Basket.lv profils
 BK Ventspils profils
 Eurocup Basketball profils  

Kategorija:1991. gadā dzimušie
Kategorija:Jūrmalā dzimušie
Kategorija:Latvijas basketbolisti
Kategorija:Basketbola centri